
Rīgā

(visiem ieinteresētajiem piegādātājiem) 

Par iepirkumu VM NVD 2026/9

Nacionālā veselības dienesta (turpmāk – Dienests) rīkotā atklāta konkursa “Enterālās un parenterālās barošanas līdzekļu piegāde”, ID Nr. VM NVD 2026/9, (turpmāk – Atklāts konkurss) komisija (turpmāk – Komisija) 2026.gada 23.jūlijā elektroniski ir saņēmusi jautājumu no ieinteresētā piegādātāja (turpmāk – Ieinteresētais piegādātājs) par Atklāta konkursa dokumentācijā noteiktajām prasībām. 
Komisija ir izskatījusi  Ieinteresētā piegādātāja jautājumu un sniedz atbildi:
Jautājums:
Sveiki
Mēs esam medicīnas ierīču importētāji un izplatītāji Eiropā.
Mēs būtu pateicīgi, ja jūs varētu mums paziņot, vai mēs varam iesniegt piedāvājumus par dažām precēm katrā līguma daļā vai arī vai ir obligāti jāiesniedz piedāvājumi par visām precēm katrā līguma iepirkuma priekšmeta daļa.
Atbilde uz jautājumu:
Atbilstoši Atklāta konkursa nolikuma 1.6.3.apakšpunktā noteiktajam pretendents var iesniegt piedāvājumu par vienu, vairākām vai visām iepirkuma priekšmeta daļām, bet tikai par katrā iepirkuma priekšmeta daļā noteiktajiem nepieciešamajiem enterālās vai parenterālās barošanas līdzekļiem, kas nepieciešami pacienta enterālās vai parenterālās barošanas nodrošināšanai atbilstoši Atklāta konkursa 1.pielikumam “Tehniskā specifikācija” (turpmāk – Tehniskā specifikācija). Komisija norāda, ka iepirkuma mērķis ir ambulatoro pacientu nodrošināšana ar enterālās/ parenterālās barošanas līdzekļiem. Iepirkuma priekšmeta daļas ir izveidotas, lai ambulatorais pacients ārstniecības iestāžu pasūtīto enterālās/ parenterālās barošanas līdzekļu komplektu saņemtu vienlaicīgi un operatīvi spētu uzsākt barības vielu uzņemšanu, tādējādi veicinot neatliekamu paliatīvo aprūpi. 
Ņemot vērā iepriekš minēto, piedāvājumi, kuros būs piedāvātas atsevišķas Atklāta konkursa Tehniskās specifikācijas pozīcijas, netiks vērtēti.

